Република Србија

ОПШТИНА ЉУБОВИЈА

**-Општинска веће-**

Број: 112-51/2023-02

23.02.2023. године

Љ у б о в и ја

 На основу члана 56. став 1. Закона о локалној самоуправи ("Службени гласник Републике Србије", број 129/2007,83/2014-др.закон,101/2016-др.закон.47/2018 и 111/2021-др.закон), члана 95. став 1, члана 102. и 103. Закона о запосленим у аутономним покрајинама и јединицама локалне самоуправе („Службени гласник Републике Србије", број: 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), члана 11. став 3. и члана 12. став 2, Уредбе о спровођењу интерног и јавног конкурса за попуњавање радних места у Аутономнимпокрајинама и јединицама локалне самоуправе( Службени гласник Републике Србије број: 95/2016 и 12/2022) и члана 94. Статута општине Љубовија( Службени лист општине Љубовија: број 3/2019), Општинско веће општине Љубовија оглашава

ЈАВНИ КОНКУРС

За попуњавање положаја начелника општинске управе

1.Орган у коме се положај попуњава.

 Општинска управа општине Љубовија.

2.Положај који се попуњава.

 Начелник Општинске управе општине Љубовија

3.Место рада

 Општинска управа општине Љубовија, Војводе Мишића 45, 15320 Љубовија.

4.Трајање рада на положају

 Рад на положају траје пет година.

5.Опис послова

 Руководи, организује, координира, усмерава и надзире рад Општинске управе, усклађује рад организационих јединица и обезбеђује њено функционисање као јединственог органа, планира, усмерава и надзире рад Општинске управе. Припрема Правилник о организацији и систематизацији радних места у Општинској управи, који усваја општинско веће и врши распоређивање запослених. У складу са законом доноси опште акте о радним односима, дисциплинској и материјалној одговорности запослених, плати и другим накнадама запослених, оцењивању резултата рада запослених и друга акта у склсу са законом, статутом општине, распоређује руководиоце основних организационих јединица и унутрашњих организационох јединица и службеника,решава о правима и обавезама из радно-правних односа запослених лица у општинској управи у складу са законом, подноси извештај о раду Општинске управе у складу са статутом општине, решава сукоб надлежности између организационих јединица општинске управе, обавља и друге послове у складу са законом, статутом општине, одлукама Скупштине општине, Општинског већа и Председника општине.

6.Услови за постављење на положај.

-да је кандидат пунолетан држављанин Републике Србије,

-да кандидат није правоснажно осуђиван на безусловну казну затвора у трајању од најмање шест месеци,

-да му раније није престајао радни однос у државном органу,односно органу аутономне покрајине или јединице локалне самоуправе због теже повреде дужности из радног односа

-за начелника Општинске управе може бити постављено лице које има стечено високо образовање из научне области правне науке на основним академским студијама у обиму од најмање 240 ЕСПБ бодова,мастер академских студија,специјалистичким академским студијама,специјалистичким струковним студијама,односно на основним студијама у трајању од најмање четири године или специјалистичким студијама на факултету, најмање пет година радног искуства у струци и

-положен државни стручни испит за рад у органима државне управе.

7.Вредновање знања и вештина кандидата:

У изборном поступку проверава се познавање законских прописа – Закон о општем управном поступку („Службени гласник РС“, број 18/2016, 95/2018 - аутентично тумачење и 2/2023-одлука УС) и Закон о запосленима у аутономним покрајинама и јединицама локалне самоуправе („Службени гласник Републике Србије", број: 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон) – усмено; познавање рада на рачунару – практичним радом на рачунару.

Стручна оспособљеност, знања и вештине кандидата се најпре писмено проверавају. Писмени рад кандидата вреднује сваки члан конкурсне комисије оценама; "не задовољава", "делимично задовољава" и "задовољава", према критеријумима које конкурсна комисија унапред одређује најкасније 24 часа пре писмене провере. У наредном делу изборног поступка могу да учествују само кандидати које су сви чланови конкурсне комисије вредновали оценом "делимично задовољава" или "задовољава". На овај начин оцењени кандитати се позивају на завршни разговор са конкурсном комисијом.

Познавање рада на рачунару се проверава практичним радом на рачунару.

8.Садржина пријаве на конкурс.

Пријава на конкурс садржи име и презиме кандидата, датум и место рођења, односно становања, контакт телефон, е-mail адреса, податке о образовању, податке о врсти и дужини радног искуства са кратким описом послова на којима је кандидат радио до подношења пријаве на конкурс, податке о стручном усавршавању и податке о посебним областима знања.

 Пријава на конкурс мора бити својеручно потписана.

 Докази који се подносе уз пријаву

-Краћа биографија

-Извод из матичне књиге рођених

-Уверење о држављанству-не старије од 6 месеци

-Диполма о завршеном факултету

-Уверење о положеном државном стручном испиту за рад у државним органима оригинал или оверена фотокопија уверења о положеном државном стручном испиту за лица са високом стручном спремом

-доказ о радном искуству у струци-уговор, потврда, решење или други акт из кога се види на којим пословима, са којом стручном спремом је радио и у ком временском периоду је стечено радно искуство.

-уверење МУП-а да кандидат није правоснажно осуђиван на безусловну казну затвора у трајању од најмање 6 месеци-не старије од 6 месеци.

-за кандидате који су били у радном односу у државном органу, односно органу Аутономне покрајине или јединице локалне самоуправе, доказ да им раније није престајао радни однос у државном органу,односно органу аутономне покрајине или јединице локалне самоуправе,због теже повреде дужности из радног односа.

 Сви докази се прилажу у оригиналу или у овереној фотокопији.

Одредбом члана 9 и 103 Закона о општем управном поступку службени гласник РС број:18/16 и 95/18-аутентично тумачење) прописано је ,између осталог да орган може да врши увид,прибавља и обрађује личне податке о чињеницама о којима се води службена евиденција,осим ако странка изричито изјави да ће те податке прибавити сама.

 Документа о чињеницама о којима се води службена евиденција су:уверење о држављанству,извод из матичне књиге рођених,уверење о положеном државном стручном испиту за рад у државним органима и уверење о положеном правосудном испиту.

 Потребно је да учесник конкурса,уз напред наведене доказе,достави изјаву којом се опредељује за једну од могућности:да орган прибави податке о којима се води службена евиденција или ће то кандидат учинити сам.

9. Конкурсна комисија

Конкурсна комисија коју именује Општинско веће општине Љубовија има задатак да провери да ли су кандидати предали комплетну документацију тражену конкурсом и извештај о свом раду доставе општинском већу општине Љубовија. По окончаном изборном поступку конкурсна комисија саставља листу од највише три кандидата који су са најбољим резултатом испунили мерила прописана за избор и исту доставља Општинском већу општине Љубовија на даљу надлежност.

10.Објављивање јавног конкурса.

 Јавни конкурс за попуњавање положаја начелника Општинске управе Општине Љубовија објавиће се на интернет страници општине Љубовија [www.ljubovija.rs](http://www.ljubovija.rs) и огласнј табли Oпштинске управе.

 Обавештење о јавном конкурсу са адресом интернет странице општине Љубовија на којој јавни конкурс објављен за подношење пријава на конкурс. објављен објављује се у дневном листу Политика.

11.Рок за подношење пријаве на конкурс.

 Рок за подношење пријаве на конкурс је 15 дана од дана оглашавања обавештења о јавном конкурсу у дневном листу Политика.

12.Адреса на коју се подноси пријава.

Пријаве на конкурс достављају се Конкурсној комисији за спровођење јавног конкурса за попуњавање положаја преко Општинског већа општине Љубовија ул.Војводе Мишића 45, 15320 Љубовија, путем поште или непосредно преко писарнице Општинске управе општине Љубовија са назнаком за конкурсну комисију-Пријава на јавни конкурс за попуњавање положаја начелника општинске управе општине Љубовија- не отварај.

13.Напомена

 Неблаговремене, непотпуне, недопуштене или неразумљиве пријаве Конкурсна комисија одбациће решењем.

 ПРЕДСЕДНИК

 ОПШТИНСКОГ ВЕЋА

 Милан Јовановић,с.р.